**2024 жылғы 1 қазаннан бастап қолданысқа енгізіле отырып, «QAZAQGAZ AIMAQ» АҚ Шығыс Қазақстан, Қостанай өндірістік филиалдарының тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

Қазақстан Республикасының Ұлттық экономика министрлігі Табиғи монополияларды реттеу комитеті Шығыс Қазақстан облысы бойынша департаментінің 2024 жылғы 23 қыркүйектегі № 216-НҚ, Қазақстан Республикасының Ұлттық экономика министрлігі Табиғи монополияларды реттеу комитеті Қостанай облысы бойынша департаментінің 2024 жылғы 19 қыркүйектегі № 208-НҚ бұйрықтарымен, 2024 жылдың 1 қазаннан бастап қолданысқа енгізіле отырып, «QAZAQGAZ AIMAQ» АҚ Шығыс Қазақстан, Қостанай өндірістік филиалдарының газ тарату жүйелері арқылы тауарлық газды тасымалдау жөніндегі реттеліп көрсетілетін қызметке тарифтер бекітілді.

Осыған байланысты, «QAZAQGAZ AIMAQ» АҚ қоғамдық маңызы бар нарық субъектілерінің қызметін реттейтін қолданыстағы заңнама нормаларын, атап айтқанда, ҚР Кәсіпкерлік кодексінің (бұдан әрі – Кодекс) 116-бабы 3-тармағының 14) тармақшасын, Кодекстің 124-5-бабы 1-тармағының 3) тармақшасын, Кодекстің 124-8-бабының 3) тармақшасын, Кодекстің 120-1-бабын, ҚР Ұлттық экономика министрлігінің 2017 жылғы 1 ақпандағы № 36 бұйрығымен бекітілген Қоғамдық маңызы бар нарықтарда баға белгілеу қағидаларының 16-тармағының алтыншы абзацын басшылыққа ала отырып, уәкілетті орган ведомстволарының бұйрықтарымен бекітілген «QAZAQGAZ AIMAQ» АҚ Шығыс Қазақстан, Қостанай өндірістік филиалдарының газ тарату жүйелері арқылы тауарлық газды тасымалдау тарифтерінің өзгерістерін ескере отырып, 2024 жылғы 1 қыркүйектен бастап қолданысқа енгізіле отырып, тауарлық газды бөлшек саудада өткізу бағаларының жобаларын уәкілетті органның ведомстволарына келісуге жіберді.